FIFA hakamlik departamenti o‘zbekistonlik FIFA referisi Ravshan Ermatovni 2018 yilgi jahon chempionatida ishlashi mumkin bo‘lgan hakamlar ro‘yxatiga kiritgan va uni Italiyaning Koverchano shahriga shu yilning 3-7 aprel kunlari o‘tkaziladigan seminarga taklif etgan. 2018 yilgi JCh uchun tayyorgarlik bosqichi o‘rnini o‘taydigan bu seminarda 53 nafar hakam ishtirok etadi. OFKdan taklif etilgan hakamlar soni 7 nafar. Ravshan Ermatov 2010 yili JARda va 2014 yili Braziliyada o‘tkazilgan mundiallarda ishlab, jami 9ta uchrashuvni boshqargandi. Bu esa jahon rekordi hisoblanadi.